Lara Cinta Ameena

Lara Cinta Ameena ialah sebuah siri drama televisyen Malaysia 2016 arahan Shuhaimi Lua Abdullah, dibintangi oleh Tiz Zaqyah, dan Raja Afiq, Zarina Zainoordin. Drama ini memulakan tayangan perdana di Slot Samarinda TV3 dari 30 November 2016 hingga 4 Januari 2017 menggantikan Umairah.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Ameena seorang anak yatim piatu manakala Radhuan pula anak hartawan. Cinta mereka bersatu seketika namun terpisah oleh fitnah yang ditabur oleh Puan Kirana, ummi Radhuan. Ameera diceraikan lalu dia membawa diri ke Sabah. Hidup Radhuan kosong tanpa Ameena. Hati Radhuan terpenjara dalam perkahwinan yang tidak bahagia dengan Ezaty. Di Sabah Ameena melahir dan membesarkan Jeffrey sendirian. Ameena terpaksa kembali ke Kuala Lumpur kerana Jeffrey sakit tenat. Pertemuan tak terduga dengan Ameena membuatkan Radhuan memburu cinta Ameena kembali. Ameena terpaksa mengelak kerana diperas ugut oleh bekas mertuanya. Hancur hati Radhuan yang selama ini menginginkan seorang anak, apabila mengetahui bahawa Ameena menyembunyikan anak mereka selama ini. Kebencian Radhuan membara terhadap Ameena apabila anaknya mati dipangkuannya tak sampai sejam mereka berjumpa. Ameena pergi membawa hati yang lara.

Pelakon

Pelakon utama
 Tiz Zaqyah sebagai Ameena
 Raja Afiq sebagai Radhuan

Pelakon pembantu
 Fazlina Ahmad Daud sebagai Kirana
 Zarina Zainoordin sebagai Ezaty
 Lia Natalia sebagai Rosita
 Fazren Rafi sebagai Syamil
 Danish Hazriq sebagai Jeffrey
 Wilma Muhammad sebagai Atikah
 Ayuna Yusof sebagai Nora
 Wan Syafek sebagai Haris
 Ferth Jasni sebagai Imran
 Feiyna Tajudin sebagai Lyana

Penerbitan
Penggambaran Lara Cinta Ameena terhenti seketika apabila pengarahnya, Shuhaimi Lua diserang strok ringan dan dikejarkan ke hospital untuk menerima rawatan. Beliau dibenarkan keluar dari hospital selepas beransur pulih dan kembali ke set penggambaran. Drama ini berjaya disiapkan mengikut jadual yang ditetapkan.

Rujukan

Drama Melayu 2016
Drama Melayu 2017
Rancangan TV3